CELEX: C2006/294/26
Language: et
Date: 2006-12-02 00:00:00
Title: Kohtuasi C-241/05: Euroopa Kohtu (suurkoda) 3. oktoobri 2006.  aasta otsus (Conseil d'État (Prantsusmaa) eelotsusetaotlus) — Nicolae Bot versus Préfet du Val-de-Marne (Schengeni rakenduskonventsioon — Artikli 20 lõige 1 — Viisanõudest vabastatud kolmandate riikide kodanike liikumistingimused — Maksimaalne viibimisaeg kolm kuud kuuekuulise ajavahemiku jooksul, arvestades Schengeni alale esimese sisenemise kuupäevast — Üksteisele järgnevad viibimisajad — Mõiste esimene sisenemine )

2.12.2006   
            
            
               ET
            
            
               Euroopa Liidu Teataja
            
            
               C 294/16
            
         Euroopa Kohtu (suurkoda) 3. oktoobri 2006. aasta otsus (Conseil d'État (Prantsusmaa) eelotsusetaotlus) — Nicolae Bot versus Préfet du Val-de-Marne
   (Kohtuasi C-241/05) (1)
   
   (Schengeni rakenduskonventsioon - Artikli 20 lõige 1 - Viisanõudest vabastatud kolmandate riikide kodanike liikumistingimused - Maksimaalne viibimisaeg kolm kuud kuuekuulise ajavahemiku jooksul, arvestades Schengeni alale esimese sisenemise kuupäevast - Üksteisele järgnevad viibimisajad - Mõiste “esimene sisenemine”)
   (2006/C 294/26)
   Kohtumenetluse keel: prantsuse
   Eelotsusetaotluse esitanud kohus
   Conseil d'État
   Põhikohtuasja pooled
   
      Hageja: Nicolae Bot
   
      Kostja: Préfet du Val-de-Marne
   Kohtuasja ese
   Eelotsusetaotlus — Conseil d'Etat (Prantsusmaa) — 14. juuni 1985. aasta Schengeni lepingu Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta rakendamise konventsiooni artikli 20 lõike 1 tõlgendamine (EÜT 2000, L 239, lk 19) — Osalisriikide territooriumidele esimese sisenemise mõiste
   Resolutiivosa
   19. juunil 1990 Schengenis allkirjastatud konventsiooni, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta, artikli 20 lõiget 1 tuleb tõlgendada nii, et selles sättes toodud mõiste “esimene sisenemine” viitab peale kõige esimese sisenemise nimetatud lepingu osaliste territooriumile veel niisugusele esimesele sisenemisele nende territooriumile, mis toimub pärast kuuekuulise ajavahemiku lõppemist, arvestades sellest kõige esimesest sisenemisest, ning kõigile teistele esimestele sisenemistele, mis toimuvad pärast iga uue kuuekuulise ajavahemiku lõppemist, arvestades eelmisest esimese sisenemise kuupäevast.
   
      (1)  ELT C 193, 6.8.2005.